**Návrh**

**ZÁKON**

**z ........... 2022,**

**ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

**Čl. I**

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/202 Z. z., zákona č. 540/2021 Z. z., zákona č. 2/2022 Z. z. a zákona č. 67/2022 Z. z. sa mení a dopĺňa takto:

**1**. V § 2 ods. 13 sa na konci pripájajú tieto slová: „a to aj ako ošetrovateľskú starostlivosť ako následnú zdravotnú starostlivosť alebo dlhodobú ošetrovateľskú starostlivosť.“.

**2.** § 2 sa dopĺňa odsekmi 36 až 41, ktoré znejú:

„(36) Podporný tím je pomocný orgán ošetrujúceho lekára, ktorý v zariadení ústavnej starostlivosti môže dopĺňať zdravotnú starostlivosť poskytovanú osobe formou sociálnej pomoci  a duchovnej služby za účelom zmierňovania sociálnych dôsledkov zdravotnej situácie tejto osoby v súvislosti s jej hospitalizáciou alebo jej prepustením z ústavnej starostlivosti podľa potreby osoby určenej ošetrujúcim lekárom. Členom podporného tímu môže byť osoba, ktorá získala vysokoškolské vzdelanie prvého stupňa alebo druhého stupňa v študijnom odbore sociálna práca, sociológia a sociálna antropológia, psychológia alebo právo alebo osoba, ktorá absolvovala akreditovaný psychoterapeutický výcvik, ak je táto osoba v pracovnoprávnom vzťahu s poskytovateľom zdravotnej starostlivosti prevádzkujúcim ústavné zdravotnícke zariadenie alebo osoba vykonávajúca duchovenskú činnosť.2bb)

(37) Dlhodobá zdravotná starostlivosť je zdravotná starostlivosť poskytovaná osobe s obmedzenou funkčnosťou, ktorej bola určená choroba a pre ktorú jej bola poskytnutá akútna alebo neodkladná zdravotná starostlivosť alebo pre ktorú možno očakávať, že si bude vyžadovať poskytnutie zdravotnej starostlivosti. Akútna zdravotná starostlivosť podľa prvej vety je zdravotná starostlivosť poskytovaná osobe pre chorobu, ktorá spôsobila náhlu zmenu jej zdravotného stavu, ktorá bezprostredne neohrozuje jej život alebo niektorú zo základných životných funkcií. Za osobu s obmedzenou funkčnosťou podľa prvej vety sa považuje osoba, ktorá z dôvodu choroby alebo viacerých prítomných chorôb zvyšujúcich riziko zhoršovania jej zdravotného stavu alebo z dôvodu poškodenia jej telesných, zmyslových alebo duševných schopností, nie je sebestačná v aktivitách denného života a môže byť u nej indikovaná potreba ošetrovateľskej starostlivosti. Cieľom dlhodobej zdravotnej starostlivosti je zlepšenie kvality života, predĺženie života, podporovanie samostatnosti osoby v oblasti sebestačnosti a umožnenie osobe zotrvať podľa možností čo najdlhšie v jej domácom prostredí alebo v inom  prirodzenom prostredí. Dlhodobá zdravotná starostlivosť sa poskytuje vo forme následnej zdravotnej starostlivosti (odsek 38), dlhodobej intenzívnej zdravotnej starostlivosti ([odsek](https://www.slov-lex.sk/pravne-predpisy/SK/ZZ/2004/576/20210901#paragraf-5.odsek-1) 39) a dlhodobej ošetrovateľskej starostlivosti ([odsek](https://www.slov-lex.sk/pravne-predpisy/SK/ZZ/2004/576/20210901#paragraf-5.odsek-1) 40).

(38) Následná zdravotná starostlivosť je dlhodobá zdravotná starostlivosť poskytovaná osobe spravidla po poskytnutí akútnej zdravotnej starostlivosti alebo neodkladnej zdravotnej starostlivosti, s cieľom maximálneho možného obnovenia kognitívnych, telesných, zmyslových a duševných funkcií osoby odstránením vzniknutých funkčných porúch alebo náhradou niektorej funkcie jej organizmu alebo zmiernením prejavov a dôsledkov jej choroby. Za následnú zdravotnú starostlivosť sa nepovažuje poskytovanie zdravotnej starostlivosti podľa § 2 ods. 8.

(39) Dlhodobá intenzívna zdravotná starostlivosť je dlhodobá zdravotná starostlivosť poskytovaná osobe s potrebou trvalej umelej pľúcnej ventilácie na základe indikácie lekára so špecializáciou v špecializačnom odbore anestéziológia a intenzívna medicína.

(40) Dlhodobá ošetrovateľská starostlivosť je ošetrovateľská starostlivosť poskytovaná osobe spravidla po poskytnutí následnej zdravotnej starostlivosti s cieľom zabezpečenia dlhodobého uspokojovania ošetrovateľských potrieb osoby. Za dlhodobú ošetrovateľskú starostlivosť sa nepovažuje opatrovateľská služba podľa osobitného predpisu.2bc)

(41) Paliatívna zdravotná starostlivosť je zdravotná starostlivosť poskytovaná osobe s nevyliečiteľnou a progredujúcou chorobou, ktorá spravidla vedie k jej smrti, s cieľom zmierniť utrpenie a zachovať kvalitu života tejto osoby; poskytuje sa ako všeobecná paliatívna zdravotná starostlivosť alebo ako špecializovaná paliatívna zdravotná starostlivosť. Pri poskytovaní tejto starostlivosti môže byť osobe alebo jej blízkej osobe33) zabezpečená dostupnosť psychologickej pomoci, sociálnej pomoci alebo duchovnej podpory.“.

Poznámky pod čiarou k odkazom 2bb a 2bc znejú:

„2bb) § 7 a 9 zákona č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov.

2bc) § 41 ods. 1 zákona č. 448/2008 Z. z.“.

1. V § 6 ods. 1 písm. b) sa za slovami „osobitných predpisov“ vypúšťa slovo „alebo“ a za slová „o uložení ochrannej výchovy,4a)“ sa vkladajú slová „alebo ním poverenú osobu“.
2. V § 6 ods. 2 sa za prvú vetu vkladá nová druhá veta, ktorá znie: „Na základe vyžiadania osoby patriacej k národnostnej menšine môže poskytnúť poučenie popri štátnom jazyku aj v jazyku národnostnej menšiny tejto osoby podľa osobitného predpisu.5aa)“.

Poznámka pod čiarou k odkazu 5aa znie:

„5aa) zákon č. 184/1999 Z. z. o používaní jazykov národnostných menšín v znení neskorších predpisov.“.

1. Za § 6b sa vkladá § 6ba, ktorý vrátane nadpisu znie:

„§ 6ba

Poučenie osoby, ktorej sa určila potreba poskytovania paliatívnej zdravotnej starostlivosti

Ak ošetrujúci lekár zistí u osoby nevyliečiteľnú a progredujúcu chorobu, ktorá spravidla vedie k jej smrti a rozhodne o potrebe poskytovania paliatívnej zdravotnej starostlivosti, je povinný poskytnúť osobe poučenie podľa § 6, ktoré musí obsahovať aj

1. informáciu o
   1. vyčerpaní možností dostupnej liečby, ktorá by odvrátila progresiu ochorenia,
   2. možnosti poskytovania paliatívnej zdravotnej starostlivosti, jej účele, povahe a o rizikách jej odmietnutia,
   3. možnosti psychologickej pomoci, sociálnej pomoci alebo duchovnej podpory podporným tímom pri poskytovaní ústavnej starostlivosti,
2. identifikačné údaje poskytovateľa, ktorý môže tejto osobe poskytovať zdravotnú starostlivosť v rozsahu názov poskytovateľa, adresa poskytovateľa, meno a priezvisko lekára so špecializáciou v špecializovanom odbore paliatívna medicína; ak nie je možné zabezpečiť poskytovanie zdravotnej starostlivosti v lehote, ktorá je lekársky opodstatnená, zohľadňujúc súčasný zdravotný stav a pravdepodobný vývoj ochorenia osoby, ošetrujúci lekár informuje osobu o možnosti poskytovania zdravotnej starostlivosti iným lekárom so špecializáciou v inom špecializačnom odbore v závislosti od choroby osoby.“.
3. V § 10a ods. 1 sa za čiarku za slovami „ošetrovateľskú starostlivosť“ vkladajú slová „vrátane ošetrovateľskej starostlivosti ako následnej zdravotnej starostlivosti a dlhodobej ošetrovateľskej starostlivosti,“.

**7.** § 10a sa dopĺňa odsekmi 8 a 9, ktoré znejú:

„(8) Odseky 3 až 5 sa vzťahujú aj na zariadenie sociálnoprávnej ochrany detí a sociálnej kurately, ktoré nemá uzatvorenú zmluvu so zdravotnou poisťovňou.

(9)Zariadenie sociálnej pomoci podľa odseku 3 je povinné predkladať každoročne zdravotnej poisťovni osoby, ktorej poskytuje ošetrovateľskú starostlivosť ako následnú zdravotnú starostlivosť alebo dlhodobú ošetrovateľskú starostlivosť, údaje v rozsahu podľa § 10g ods. 2 na účel monitorovania dostupnosti, kvality a efektívnosti ošetrovateľskej starostlivosti v rámci dlhodobej zdravotnej starostlivosti; tieto údaje predkladá elektronicky najneskôr do 28. februára nasledujúceho kalendárneho roka za predchádzajúci kalendárny rok. Formulár na zasielanie údajov zverejňuje ministerstvo zdravotníctva na svojom webovom sídle do 31. decembra kalendárneho roka.“.

1. Za § 10b sa vkladajú § 10c až 10e, ktoré znejú:

„§ 10c

Následná zdravotná starostlivosť

Následná zdravotná starostlivosť sa poskytuje ako

ústavná starostlivosť najviac tri mesiace odo dňa prijatia osoby do ústavnej starostlivosti,

domáca ošetrovateľská starostlivosť po dobu indikácie tejto starostlivosti,

ošetrovateľská starostlivosť v zariadení sociálnej pomoci po dobu indikácie tejto starostlivosti.

§10d

Dlhodobá intenzívna zdravotná starostlivosť

Dlhodobá intenzívna zdravotná starostlivosť sa poskytuje ako

1. ústavná starostlivosť,
2. ambulantná starostlivosť v domácom prostredí osoby alebo v zariadení sociálnoprávnej ochrany detí a sociálnej kurately.

Dlhodobú intenzívnu zdravotnú starostlivosť podľa odseku 1 písm. b) poskytuje po dobu indikácie tejto starostlivosti sestra agentúry domácej ošetrovateľskej starostlivosti s odbornou spôsobilosťou na výkon špecializovaných pracovných činností v špecializačnom odbore anestéziológia a intenzívna starostlivosť, intenzívna ošetrovateľská starostlivosť pre dospelých alebo intenzívna ošetrovateľská starostlivosť v pediatrii alebo sestra s licenciou na výkon samostatnej zdravotníckej praxe alebo s licenciou na výkon povolania s rovnakou odbornou spôsobilosťou ako má sestra agentúry domácej ošetrovateľskej starostlivosti alebo ju môže zabezpečovať aj fyzická osoba žijúca v spoločnej domácnosti s touto osobou.

§ 10e

Dlhodobá ošetrovateľská starostlivosť

* + 1. Dlhodobá ošetrovateľská starostlivosť sa poskytuje ako

a) ústavná starostlivosť najviac dva mesiace odo dňa prijatia osoby do ústavnej starostlivosti, alebo ak sa poskytuje osobe v permanentnom vegetatívnom stave alebo osobe v terminálnom štádiu choroby, najviac šesť mesiacov odo dňa prijatia osoby do ústavnej starostlivosti,

domáca ošetrovateľská starostlivosť po dobu indikácie tejto starostlivosti,

ošetrovateľská starostlivosť v zariadení sociálnej pomoci po dobu indikácie tejto starostlivosti.

(2) Doba poskytovania dlhodobej ošetrovateľskej starostlivosti v ústavnej starostlivosti podľa odseku 1 písm. a) sa môže predĺžiť, ak s tým súhlasí zdravotná poisťovňa osoby, a to aj opakovane; o súhlas žiada poskytovateľ zdravotnú poisťovňu podľa rozhodnutia konzília (§ 2 ods. 5).

§ 10f

Paliatívna zdravotná starostlivosť

1. Všeobecnú paliatívnu zdravotnú starostlivosť poskytuje lekár so špecializáciou v inom špecializačnom odbore ako je paliatívna medicína formou
2. ambulantnej starostlivosti,
3. ústavnej starostlivosti v nemocnici na inom oddelení ako podľa odseku 2 písm. b).
4. Špecializovanú paliatívnu zdravotnú starostlivosť poskytuje lekár so špecializáciou v špecializačnom odbore paliatívna medicína formou
5. ambulantnej starostlivosti
   * + 1. v ambulancii paliatívnej medicíny,
       2. mobilným hospicom,
6. ústavnej starostlivosti v nemocnici na oddelení paliatívnej medicíny najviac jeden mesiac odo dňa prijatia osoby do ústavnej starostlivosti,
7. ústavnej starostlivosti v hospici alebo v dome ošetrovateľskej starostlivosti najviac šesť mesiacov odo dňa prijatia osoby do ústavnej starostlivosti.
8. Doba poskytovania paliatívnej zdravotnej starostlivosti podľa odseku 2 písm. b) a c) sa môže predĺžiť, ak s tým súhlasí zdravotná poisťovňa osoby, a to aj opakovane; o súhlas žiada zdravotnú poisťovňu poskytovateľ podľa rozhodnutia konzília (§ 2 ods. 5).
9. Paliatívna zdravotná starostlivosť podľa odseku 1 písm. a) a podľa odseku 2 písm. a) sa poskytuje po dobu indikácie tejto starostlivosti.
10. Súčasťou paliatívnej zdravotnej starostlivosti poskytovanej v zariadení ústavnej starostlivosti je aj krízová intervencia ošetrujúceho lekára poskytovaná osobe, ktorej sa poskytuje paliatívna zdravotná starostlivosť a jej blízkej osobe. Súčasťou paliatívnej zdravotnej starostlivosti je aj krízová intervencia ošetrujúceho lekára poskytovaná blízkej osobepo úmrtí osoby, ktorej sa poskytovala paliatívna zdravotná starostlivosť.

§ 10g

Údaje na účel monitorovania dostupnosti, kvality a efektívnosti ošetrovateľskej starostlivosti poskytovanej v rámci dlhodobej zdravotnej starostlivosti

(1) Poskytovateľ, ktorý poskytuje osobe ošetrovateľskú starostlivosť ako následnú zdravotnú starostlivosť alebo ako dlhodobú ošetrovateľskú starostlivosť a ktorý má so zdravotnou poisťovňou uzatvorenú zmluvu podľa osobitného predpisu,2b) predkladá každoročne zdravotnej poisťovni osoby, ktorej túto starostlivosť poskytuje, údaje v rozsahu podľa odseku 2 na účel monitorovania dostupnosti, kvality a efektívnosti ošetrovateľskej starostlivosti v rámci dlhodobej zdravotnej starostlivosti; poskytovateľ predkladá údaje elektronicky najneskôr do 28. februára nasledujúceho kalendárneho roka za predchádzajúci kalendárny rok. Formulár na zasielanie údajov zverejňuje ministerstvo zdravotníctva na svojom webovom sídle do 31. decembra kalendárneho roka.

(2) Údaje podľa odseku 1 sú

a) názov, sídlo alebo adresa miesta podnikania poskytovateľa a identifikačné číslo poskytovateľa,

b) identifikátor poskytovateľa, ktorý osobe poskytoval ošetrovateľskú starostlivosť ako následnú zdravotnú starostlivosť alebo ako dlhodobú ošetrovateľskú starostlivosť a číselný kód poskytovateľa,

c) rodné číslo osoby, ktorej sa poskytovala ošetrovateľská starostlivosť ako následná zdravotná starostlivosť alebo dlhodobá ošetrovateľská starostlivosť, poštové smerovacie číslo bydliska osoby,

d) číselný kód zdravotnej poisťovne osoby, ktorej sa poskytovala ošetrovateľská starostlivosť ako následná zdravotná starostlivosť alebo dlhodobá ošetrovateľská starostlivosť,

e) dátum indikácie na ošetrovateľskú starostlivosť ako následnú zdravotnú starostlivosť alebo dlhodobú ošetrovateľskú starostlivosť,

f) údaj o forme poskytovanej starostlivosti, a to či ide o ošetrovateľskú starostlivosť ako následnú zdravotnú starostlivosť alebo dlhodobú ošetrovateľskú starostlivosť,

g) dátum začatia a dátum ukončenia poskytovania ošetrovateľskej starostlivosti ako následnej zdravotnej starostlivosti alebo dlhodobej ošetrovateľskej starostlivosti,

h) údaj o prostredí, z ktorého je osoba prijatá do ošetrovateľskej starostlivosti ako následnej zdravotnej starostlivosti alebo dlhodobej ošetrovateľskej starostlivosti,

i) označenie, či ide o zraniteľnú osobu v riziku chudoby alebo sociálneho vylúčenia, s uvedením dôvodu zraniteľnosti osoby,

j) lekárske diagnózy,

k) údaj určujúci mieru potreby zdravotnej starostlivosti osoby podľa prílohy č. 2 a to najmä:

1. prítomnosť rizika destabilizácie osoby pri nezabezpečení ošetrovateľskej starostlivosti v súvislosti s chorobu osoby,

2. kategóriu osoby pre ošetrovateľskú starostlivosť v rámci dlhodobej zdravotnej starostlivosti so špecifikáciou:

2a. osoba s rizikom destabilizácie na základe hodnotiacich škál,

2b. osoba s miernou potrebou zdravotnej starostlivosti,

2c. osoba s vysokou potrebou zdravotnej starostlivosti.“.

1. V § 11 sa odsek 9 dopĺňa písmenom i), ktoré znie:

„i) poskytovanie duchovnej služby a duchovnej podpory od osoby vykonávajúcej duchovenskú činnosť v zdravotníckom zariadení v súlade s internými predpismi zdravotníckeho zariadenia a spôsobom, ktorý nenarušuje práva iných osôb, ktorým je poskytovaná zdravotná starostlivosť.“.

1. V § 19 ods. 2 písm. b) sa za slová „§ 6“ vkladajú slová „a § 6ba“.
2. Za § 49n sa vkladá § 49o, ktorý vrátane nadpisu znie:

„§ 49o

Prechodné ustanovenia k úpravám účinným od 1. júla 2022

Zariadenie sociálnoprávnej ochrany detí a sociálnej kurately, ktoré poskytovalo ošetrovateľskú starostlivosť podľa tohto zákona v znení účinnom do 30. júna 2022, je povinné splniť povinnosť podľa § 10a ods. 8 v znení účinnom od 1. júla 2022 najneskôr do 30. júna 2024.".

1. Za prílohu č. 1 sa vkladá príloha č. 2, ktorá vrátane nadpisu znie:

„Príloha č. 2 k zákonu č. 576/2004 Z. z.

**Údaje na účel monitorovania dostupnosti, kvality a efektívnosti**

**ošetrovateľskej starostlivosti poskytovanej v rámci dlhodobej zdravotnej starostlivosti**

|  |  |  |
| --- | --- | --- |
| **1.** Poskytovateľ zdravotnej starostlivosti/zariadenie sociálnej pomoci/zariadenie sociálnoprávnej ochrany a sociálnej kurately (názov, sídlo alebo adresa miesta podnikania, IČO): | | |
|  | | |
|  | | |
|  | | |
|  | | |
| **2.** Identifikátor poskytovateľa zdravotnej starostlivosti/zariadenia sociálnej pomoci/ zariadenia sociálnoprávnej ochrany a sociálnej kurately a číselný kód poskytovateľa (kód): | | |
|  | | |
| **3.** Rodné číslo/bezvýznamové identifikačné číslo osoby, ktorej sa poskytovala ošetrovateľská starostlivosť ako následná zdravotná starostlivosť alebo dlhodobá ošetrovateľská starostlivosť (ďalej len „osoba“): | | |
|  | | |
| **4.** PSČ bydliska osoby: | | |
|  | | |
| **5.** Číselný kód zdravotnej poisťovne osoby: | | |
|  | | |
| **6.** Prostredie, z ktorého je osoba prijatá: | | |
| **☐** | **6.1** | z domu, kontakt na rodinného príslušníka /inú́ osobu poskytujúcu starostlivosť |
| **☐** | **6.2** | z nemocnice adresa: |
| **☐** | **6.3** | z iného zariadenia názov, adresa, IČO: |
| **☐** | **6.4** | má pobyt v zariadení́:  názov, adresa, IČO: |
| **☐** | **6.0** | iné (uviesť, napr. na základe rozhodnutia súdu): |
| **7.**  Zraniteľná osoba v riziku chudoby alebo sociálneho vylúčenia: | | |
| **☐** | **7.1** | Áno |
| **☐** | **7.2** | Nie |
| Ak áno, špecifikujte dôvod: | | |
| **☐** | **7.2.1** | osoba bez príjmu alebo osoba poberajúca pomoc v hmotnej núdzi (dávku v hmotnej núdzi alebo príspevky) |
| **☐** | **7.2.2** | osamelá osoba |
| **☐** | **7.2.3** | osoba bez domova, osoba opúšťajúca zariadenie sociálnoprávnej ochrany detí a sociálnej kurately |
| **☐** | **7.2.4** | osoba z marginalizovanej komunity |
| **☐** | **7.2.5** | osoba – príslušník tretej krajiny, azylant, žiadateľ o azyl |
| **☐** | **7.0.0** | Iné (uviesť) |
|  |  |  |
| **8.** Dátum indikácie: | | |
|  | | |
| **9.** Dátum začatia poskytovania ošetrovateľskej starostlivosti ako následnej zdravotnej starostlivosti alebo dlhodobej ošetrovateľskej starostlivosti: | | |
|  | | |
| **10.** Dátum ukončenia poskytovania ošetrovateľskej starostlivosti ako následnej zdravotnej starostlivosti alebo dlhodobej ošetrovateľskej starostlivosti: | | |
|  | | |
| **11.**  Forma poskytovanej starostlivosti: | | |
| **☐** | **11.1** | ošetrovateľská starostlivosť ako následná zdravotná starostlivosť |
| **☐** | **11.2** | dlhodobá ošetrovateľská starostlivosť |
| **12.**  Dôvod, pre ktorý nie je možné ošetrovateľskú starostlivosť ako následnú zdravotnú starostlivosť alebo dlhodobú ošetrovateľskú starostlivosť poskytovať v domácom prostredí alebo v inom prirodzenom prostredí osoby: | | |
| **☐** | **12.1** | nedostupnosť ADOS /mobilného hospicu |
| **☐** | **12.2** | nedostupnosť tejto starostlivosti v zariadení sociálnej pomoci |
| **☐** | **12.0** | iné (uviesť) |
| **13.** Lekárske diagnózy (MKCH10): | | |
|  | | |
| **14.** Kategória osoby pre ošetrovateľskú starostlivosť v rámci dlhodobej zdravotnej starostlivosti (nemá vplyv na posúdenie indikácie): | | |
|  | | |

|  |  |  |
| --- | --- | --- |
| **Kategória osoby** | **Špecifikácia** |  |
| **A**  **Osoba s rizikom destabilizácie** | Na základe hodnotiacich škál (podľa prílohy vyhlášky č. 92/2018 Z.z.) | **áno** |
| **B**  **Osoba s miernou potrebou zdravotnej starostlivosti** | Pravidelná s.c. medikácia (LMWH, inzulín...) | **áno** |
| Kolostómia, PEG, NGS, PK | **áno** |
| Dekubit, lézia na koži do 5 cm2 | **áno** |
| Perorálna medikácia podľa potreby okrem opioidových analgetík | **áno** |
| Riziko aspirácie, porucha prehĺtania | **áno** |
| Iné (uviesť) ....... |  |
| **C**  **Osoba s vysokou potrebou zdravotnej starostlivosti** | Kognitívna dysfunkcia (MMSE 0-20) s poruchami správania | **áno** |
| Epileptické záchvaty, resuscitácia, kolapsový stav | **áno** |
| Cievne vstupy, perkutánne drény (nerfrostómia, PTD a pod. ) | **áno** |
| Perkutánna parenterálna liečba: hypodermoklýza, s.c. kontinuálna medikácia infúznym dávkovačom | **áno** |
| Intravenózna pravidelná liečba, napr. parenterálna hydratácia, výživa, parenterálne atb pri malabsorbcii | **áno** |
| Opioidy podľa potreby – perorálne alebo parenterálne | **áno** |
| Kolonizácia nozokomiálnym bakteriálnym kmeňom, oligosymptomatická infekcia (napr. COVID-19 a pod.) s vysokým rizikom šírenia | **áno** |
| Dekubit, lézia na koži nad 5 cm2 | **áno** |
| Zvýšený monitoring pulzná oxymetria, EKG | **áno** |
| Akákoľvek intravenózna, subkutánna a inhalačná liečba podľa potreby | **áno** |
| Tracheostomická kanyla | **áno** |
| Potreba dialýzy | **áno** |
| Vysokovýdajová fistula/stómia (vypúšťanie stomického vrecka viac ako 5x za deň, výdaj viac ako 800 ml/24 hod) | **áno** |
| Osoba v špecializovanej paliatívnej zdravotnej starostlivosti | **áno** |
| Osoba v permanentnom vegetatívnom stave | **áno** |
| Iné (uviesť) ....... |  |

1. *Hodnotiace škály – použijú sa hodnotiace škály uvedené v prílohe časť C vyhlášky č. 92/2018 Z. z.*

***15. Legenda k tabuľke:***

*LMWH – nízkomolekulový heparín*

*PEG – perkutánna endoskopická gastrostómia*

*NGS – nazogastrická sonda*

*PK – permanentný katéter*

*MMSE – Mini-mental State Exam (určovanie kognitívnych funkcií)*

*PTD – perkutánna transhepatálna drenáž*

***16. Informácia k vyplneniu:***

*k bodu 1*

*uviesť názov, sídlo alebo adresu podnikania, IČO poskytovateľa zdravotnej starostlivosti alebo zariadenia sociálnej pomoci v zmluvnom vzťahu so zdravotnou poisťovňou alebo zariadenia sociálnoprávnej ochrany a sociálnej kurately a číselný kód určený príslušným povoľovacím orgánom*

*k bodu 2*

*uviesť kód pridelený Úradom pre dohľad nad zdravotnou starostlivosťou, ak je pridelený*

*k bodu 3 a 4*

*uviesť rodné číslo a PSČ bydliska osoby, ktorej sa poskytovala ošetrovateľská starostlivosť ako následná zdravotná starostlivosť alebo dlhodobá ošetrovateľská starostlivosť (ďalej len „starostlivosť“)*

*k bodu 5*

*uviesť číselný kód zdravotnej poisťovne osoby, ktorej sa poskytovala starostlivosť*

*k bodu 6*

*vyznačiť prostredie, z ktorého je osoba referovaná do starostlivosti*

*k bodu 7*

*vyznačiť, či ide o zraniteľnú osobu v riziku chudoby alebo sociálneho vylúčenia; v prípade kladného vyznačenia, vyznačiť dôvod rizika*

*k bodu 8 až 10*

*uviesť dátum indikácie, dátum začatia a dátum ukončenia poskytovania starostlivosti*

*k bodu 11*

*vyznačiť formu poskytovanej starostlivosti*

*k bodu 12*

*vyznačiť dôvod, pre ktorý nie je možné starostlivosť poskytovať v domácom alebo v inom prirodzenom prostredí osoby*

*k bodu 13*

*uviesť všetky lekárske diagnózy uvedené na odporúčaní lekára*

*k bodu 14*

*vyznačiť kategóriu osoby v prvý deň začatia poskytovania starostlivosti, vrátane vyznačenia špecifikácie*

***17. Spôsob evidovania údajov***

*- údaje sú evidované za každý kalendárny mesiac*

*- v prípade opakovanej starostlivosti v rámci jedného kalendárneho mesiaca sa vyznačí nová evidencia (ako nový prípad)*

*- v prípade pokračovania starostlivosti na prelome kalendárnych rokov sa vyznačí ukončenie starostlivosti ku dňu 31.12. a od 1.1. sa eviduje starostlivosť (ako nový prípad)*

***18. Oznamovanie údajov***

*- jedenkrát ročne za predchádzajúci kalendárny rok, vždy do 28.2. nasledujúceho kalendárneho roka*

*- údaje sa zasielajú zdravotnej poisťovni osoby, ktorej bola starostlivosť poskytnutá*

*- v elektronickej podobe, ktorej formu zverejní ministerstvo zdravotníctva do 31.12. kalendárneho roka na svojom webovom sídle.“.*

Čl. II

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č.673/2006 Z. z., zákona č. 18/2007 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., zákona č. 206/2008 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., zákona č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z., zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z., zákona č. 139/2019 Z. z., zákona č. 212/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 125/2020 Z. z., zákona č. 158/2020 Z. z., zákona č. 243/2020 Z. z., zákona č. 319/2020 Z. z., zákona č. 346/2020 Z. z., zákona č. 347/2020 Z. z., zákona č. 392/2020 Z. z., zákona č. 393/2020 Z. z., zákona č. 9/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 264/2021 Z. z., zákona č. 540/2021 Z. z., zákona č. 2/2022 Z. z. a zákona č. 67/2022 Z. z. sa mení a dopĺňa takto:

1. V § 79 ods. 1 písm. zg) sa slovo „následnú“ nahrádza slovom „pokračujúcu“.
2. V § 79 sa odsek 1 dopĺňa písmenom bk), ktoré znie:

„bk) poskytovať zdravotnej poisťovni údaje o osobe, ktorej bola poskytnutá ošetrovateľská starostlivosť ako následná zdravotná starostlivosť55jawi)alebo dlhodobá ošetrovateľská starostlivosť55jawj)v elektronickej forme, v rozsahu a v lehote podľa osobitného predpisu55jawk) za účelom monitorovania dostupnosti a vyhodnotenia kvality a efektívnosti ošetrovateľskej starostlivosti poskytovanej v rámci dlhodobej zdravotnej starostlivosti, ak ide o poskytovateľa, ktorý má vydané povolenie na prevádzkovanie domu ošetrovateľskej služby alebo na prevádzkovanie agentúry domácej ošetrovateľskej starostlivosti.“.

Poznámky pod čiarou k odkazom 55jawi až 55jawkznejú:

„55jawi) § 10c písm. a) a písm. c) zákona č. 576/2004 Z. z. v znení zákona č. ......./2022 Z. z.

55jawj) § 10e ods. 1 zákona č. 576/2004 Z. z. v znení zákona č. ......./2022 Z. z.

55jawk) § 10g zákona č. 576/2004 Z. z. v znení zákona č. ...../2022.“.

**Čl. III**

Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. [718/2004 Z. z.](https://www.zakonypreludi.sk/zz/2004-718), zákona č. [305/2005 Z. z.](https://www.zakonypreludi.sk/zz/2005-305), zákona č. [352/2005 Z. z.](https://www.zakonypreludi.sk/zz/2005-352), zákona č. [660/2005 Z. z.](https://www.zakonypreludi.sk/zz/2005-660), zákona č. [282/2006 Z. z.](https://www.zakonypreludi.sk/zz/2006-282), zákona č. [522/2006 Z. z.](https://www.zakonypreludi.sk/zz/2006-522), zákona č. [673/2006 Z. z.](https://www.zakonypreludi.sk/zz/2006-673), zákona č. [358/2007 Z. z.](https://www.zakonypreludi.sk/zz/2007-358), zákona č. [518/2007 Z. z.](https://www.zakonypreludi.sk/zz/2007-518), zákona č. [530/2007 Z. z.](https://www.zakonypreludi.sk/zz/2007-530), zákona č. [594/2007 Z. z.](https://www.zakonypreludi.sk/zz/2007-594), zákona č. [461/2008 Z. z.](https://www.zakonypreludi.sk/zz/2008-461), zákona č. [581/2008 Z. z.](https://www.zakonypreludi.sk/zz/2008-581), zákona č. [108/2009 Z. z.](https://www.zakonypreludi.sk/zz/2009-108), zákona č. [192/2009 Z. z.](https://www.zakonypreludi.sk/zz/2009-192), zákona č. [533/2009 Z. z.](https://www.zakonypreludi.sk/zz/2009-533), zákona č. [121/2010 Z. z.](https://www.zakonypreludi.sk/zz/2010-121), zákona č. [136/2010 Z. z.](https://www.zakonypreludi.sk/zz/2010-136), zákona č. [151/2010 Z. z.](https://www.zakonypreludi.sk/zz/2010-151), zákona č. [499/2010 Z. z.](https://www.zakonypreludi.sk/zz/2010-499), zákona č. [133/2011 Z. z.](https://www.zakonypreludi.sk/zz/2011-133), zákona č. [250/2011 Z. z.](https://www.zakonypreludi.sk/zz/2011-250), zákona č. [185/2012 Z. z.](https://www.zakonypreludi.sk/zz/2012-185), zákona č. [252/2012 Z. z.](https://www.zakonypreludi.sk/zz/2012-252), zákona č. [395/2012 Z. z.](https://www.zakonypreludi.sk/zz/2012-395), zákona č. [421/2012 Z. z.](https://www.zakonypreludi.sk/zz/2012-421), zákona č. [41/2013 Z. z.](https://www.zakonypreludi.sk/zz/2013-41), zákona č. [153/2013 Z. z.](https://www.zakonypreludi.sk/zz/2013-153), zákona č. [220/2013 Z. z.](https://www.zakonypreludi.sk/zz/2013-220), zákona č. [338/2013 Z. z.](https://www.zakonypreludi.sk/zz/2013-338), zákona č. [463/2013 Z. z.](https://www.zakonypreludi.sk/zz/2013-463), zákona č. [185/2014 Z. z.](https://www.zakonypreludi.sk/zz/2014-185), zákona č. [364/2014 Z. z.](https://www.zakonypreludi.sk/zz/2014-364), zákona č. [77/2015 Z. z.](https://www.zakonypreludi.sk/zz/2015-77), zákona č. [148/2015 Z. z.](https://www.zakonypreludi.sk/zz/2015-148), zákona č. [253/2015 Z. z.](https://www.zakonypreludi.sk/zz/2015-253), zákona č. [265/2015 Z. z.](https://www.zakonypreludi.sk/zz/2015-265), zákona č. [336/2015 Z. z.](https://www.zakonypreludi.sk/zz/2015-336), zákona č. [378/2015 Z. z.](https://www.zakonypreludi.sk/zz/2015-378), zákona č. [428/2015 Z. z.](https://www.zakonypreludi.sk/zz/2015-428), zákona č. [429/2015 Z. z.](https://www.zakonypreludi.sk/zz/2015-429), zákona č. [125/2016 Z. z.](https://www.zakonypreludi.sk/zz/2016-125), zákona č. [167/2016 Z. z.](https://www.zakonypreludi.sk/zz/2016-167), zákona č. [286/2016 Z. z.](https://www.zakonypreludi.sk/zz/2016-286), zákona č. [341/2016 Z. z.](https://www.zakonypreludi.sk/zz/2016-341), zákona č. [356/2016 Z. z.](https://www.zakonypreludi.sk/zz/2016-356), zákona č. [41/2017 Z. z.](https://www.zakonypreludi.sk/zz/2017-41), zákona č. [238/2017 Z. z.](https://www.zakonypreludi.sk/zz/2017-238), zákona č. [256/2017 Z. z.](https://www.zakonypreludi.sk/zz/2017-256), zákona č. [351/2017 Z. z.](https://www.zakonypreludi.sk/zz/2017-351), zákona č. [63/2018 Z. z.](https://www.zakonypreludi.sk/zz/2018-63), zákona č. [156/2018 Z. z.](https://www.zakonypreludi.sk/zz/2018-156), zákona č. [351/2018 Z. z.](https://www.zakonypreludi.sk/zz/2018-351), zákona č. [366/2018 Z. z.](https://www.zakonypreludi.sk/zz/2018-366), zákona č. [376/2018 Z. z.](https://www.zakonypreludi.sk/zz/2018-376), zákona č. [139/2019 Z. z.](https://www.zakonypreludi.sk/zz/2019-139), zákona č. [221/2019 Z. z.](https://www.zakonypreludi.sk/zz/2019-221), zákona č. [231/2019 Z. z.](https://www.zakonypreludi.sk/zz/2019-231), zákona č. [310/2019 Z. z.](https://www.zakonypreludi.sk/zz/2019-310), zákona č. [321/2019 Z. z.](https://www.zakonypreludi.sk/zz/2019-321), zákona č. [343/2019 Z. z.](https://www.zakonypreludi.sk/zz/2019-343), zákona č. [467/2019 Z. z.](https://www.zakonypreludi.sk/zz/2019-467), zákona č. [68/2020 Z. z.](https://www.zakonypreludi.sk/zz/2020-68), zákona č. [125/2020 Z. z.](https://www.zakonypreludi.sk/zz/2020-125), zákona č. [264/2020 Z. z.](https://www.zakonypreludi.sk/zz/2020-264), zákona č. [393/2020 Z. z.](https://www.zakonypreludi.sk/zz/2020-393), zákona č. [9/2021 Z. z.](https://www.zakonypreludi.sk/zz/2021-9), zákona č. [133/2021 Z. z.](https://www.zakonypreludi.sk/zz/2021-133), zákona č. [150/2021 Z. z.](https://www.zakonypreludi.sk/zz/2021-150) a zákona č. [252/2021 Z. z.](https://www.zakonypreludi.sk/zz/2021-252), zákona č. 310/2021 Z. z. a zákona č. 540/2021 Z. z. sa mení takto:

V § 9d ods. 1 druhej vete sa slovo „následnej“ nahrádza slovom „pokračujúcej“.

**Čl. IV**

Zákon č. [581/2004 Z. z.](https://www.slov-lex.sk/pravne-predpisy/SK/ZZ/2004/581/) o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 7/2005 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č. 140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 345/2018 Z. z., zákona č. 351/2018 Z. z., zákona č. 35/2019 Z. z., zákona č. 139/2019 Z. z., zákona č. 221/2019 Z. z., zákona č. 231/2019 Z. z., zákona č. 398/2019 Z. z., zákona č. 125/2020 Z. z., zákona č. 264/2020 Z. z., zákona č. 392/2020 Z. z., zákona č. 81/2021 Z. z., zákona č. 133/2021 Z. z., zákona č. 252/2021 Z. z. a zákona č. 310/2021 Z. z., zákona č. 358/2021 Z. z., zákona č. 540/2021 Z. z., zákona č. 2/2022 Z. z. a zákona č. 67/2022 Z. z. sa mení a dopĺňa takto:

1. V § 6b ods. 3 písm. d) sa slovo „následná“ nahrádza slovom „pokračujúca“.
2. Za § 6b sa vkladá § 6c, ktorý vrátane nadpisu znie:

„§ 6c

Povinnosti zdravotnej poisťovne pri oznamovaní údajov na účel monitorovania dostupnosti, kvality a efektívnosti ošetrovateľskej starostlivosti v rámci dlhodobej zdravotnej starostlivosti

Zdravotná poisťovňa je povinná oznámiť ministerstvu zdravotníctva na účel monitorovania dostupnosti a vyhodnotenia kvality a efektívnosti ošetrovateľskej starostlivosti v rámci dlhodobej zdravotnej starostlivosti v anonymizovanej podobe údaje o poistencoch, ktorým bola poskytnutá ošetrovateľská starostlivosť ako následná zdravotná starostlivosť17da) alebo dlhodobá ošetrovateľská starostlivosť17db) podľa osobitného predpisu17dc) do 30. apríla za predchádzajúci kalendárny rok; formu, definíciu a štruktúru údajov zverejňuje ministerstvo zdravotníctva na svojom webovom sídle. Ministerstvo zdravotníctva prerokuje so zástupcami zdravotných poisťovní vopred každú zmenu vo forme, definícii a štruktúre predkladaných údajov a zmeny nemôžu nadobudnúť účinnosť skôr ako dva mesiace od takého prerokovania alebo skôr; to neplatí, ak sa zúčastnené strany dohodnú inak.“.

Poznámky pod čiarou k odkazom 17da až 17dc znejú:

„17da)§ 10c písm. a) a c) zákona č. 576/2004 Z. z. v znení zákona č. ......./2022 Z. z.

17db) § 10e ods. 1 písm. a) č. 576/2004 Z. z. v znení zákona č. ......./2022 Z. z.

17dc) § 10g zákona č. 576/2004 Z. z. v znení zákona č. ......./2022 Z. z.“.

1. V § 7 sa odsek 9 dopĺňa písmenom h), ktoré znie:

„h) dohodu o poskytovaní údajov na účel monitorovania dostupnosti a vyhodnotenia kvality a efektívnosti ošetrovateľskej starostlivosti v rámci dlhodobej zdravotnej starostlivosti podľa osobitného predpisu17dc), ak ide o poskytovateľa zdravotnej starostlivosti, ktorý poskytuje ošetrovateľskú starostlivosť ako následnú zdravotnú starostlivosť17da) alebo dlhodobú ošetrovateľskú starostlivosť. 17db)“.

1. V § 7a sa odsek 2 dopĺňa písmenom d), ktoré znie:

„d) dohodu o poskytovaní údajov na účel monitorovania dostupnosti a vyhodnotenia kvality a efektívnosti ošetrovateľskej starostlivosti v rámci dlhodobej zdravotnej starostlivosti podľa osobitného predpisu,17dc) a to údajov o ošetrovateľskej starostlivosti ako následnej zdravotnej starostlivosti17da) a dlhodobej ošetrovateľskej starostlivosti.17db)“.

1. V § 8 ods. 1 v prvej vete sa za slová „[§ 7 ods. 9 písm. c) alebo písm. e)]“vkladá čiarka a slová „ak tento zákon neustanovuje inak“.
2. V § 15 sa odsek 1 dopĺňa písmenom am), ktoré znie:

„am) poslať vyjadrenie najneskôr do 15 dní od doručenia žiadosti poskytovateľa zdravotnej starostlivosti, či udeľuje súhlas na predĺženie doby poskytovania dlhodobej ošetrovateľskej starostlivosti v zdravotníckom zariadení ústavnej zdravotnej starostlivosti35aakbd) alebo paliatívnej zdravotnej starostlivosti v zdravotníckom zariadení ústavnej zdravotnej starostlivosti;35aakbe) potvrdenie žiadosti musí mať písomnú formu a za jeho doručenie sa považuje aj doručenie elektronicky,“.

Poznámky pod čiarou k odkazom 35aakbd a 35aakbe znejú:

„35aakbd) § 10e ods. 1 zákona č. 576/2004 Z. z. v znení zákona č. ......./2022 Z. z.

35aakbe) § 10f ods. 2 písm. b) a c) zákona č. 576/2004 Z. z. v znení zákona č. ......./2022 Z. z.“.

1. V § 16 sa odsek 2 dopĺňa písmenom s), ktoré znie:

„s) údaj o poskytnutí ošetrovateľskej starostlivosti ako následnej zdravotnej starostlivosti7da) alebo dlhodobej ošetrovateľskej starostlivosti17db) poistencovi na účel monitorovania dostupnosti a vyhodnotenia kvality a efektívnosti ošetrovateľskej starostlivostiv rámci dlhodobej zdravotnej starostlivosti podľa osobitného predpisu.17dc)“.

1. V § 50 ods. 4 sa za slovo „porušenie“ vkladajú slová „povinnosti ustanovenej osobitným predpisom40ab) alebo“.

Poznámka pod čiarou k odkazu 40ab znie:

„40ab) § 10a ods. 9 zákona č. 576/2004 Z. z. v znení zákona č. ......./2022 Z. z.“.

1. Za § 86zk sa vkladá § 86zl, ktorý vrátane nadpisu znie:

„§ 86zl

Prechodné ustanovenia k úpravám účinným od 1. júla 2022

Zdravotná poisťovňa uhrádza poskytovateľovi zdravotnej starostlivosti, ktorý poskytuje dlhodobú zdravotnú starostlivosť alebo paliatívnu zdravotnú starostlivosť v období od 1. júla 2022 do 30. júna 2024 úhradu ustanovenú cenovým predpisom.24)“.

**Čl. V**

Tento zákon nadobúda účinnosť 1. júla 2022.